b"\n_START_ARTICLE_\nMat\xc3\xa8ria seca\n_START_PARAGRAPH_\nLa Mat\xc3\xa8ria seca \xc3\xa9s la part que resta d'un material despr\xc3\xa9s d'extreure'n tota l'aigua possible a trav\xc3\xa9s d'un escalfament fet en condicions de laboratori. \xc3\x89s una noci\xc3\xb3 usada principalment en la biologia i l'agricultura._NEWLINE_En el laboratori el procediment consisteix a pesar i assecar la mat\xc3\xa8ria (mat\xc3\xa8ria fresca, en el seu estat natural) per escalfament en un forn de laboratori, arribant a una temperatura d'entre 103 i 105\xc2\xa0\xc2\xb0C (en el cas dels aliments) mentre que el temps que dura l'escalfament dependr\xc3\xa0 de cada subst\xc3\xa0ncia. Un cop passat el temps d'escalfament es pesa el residu que ser\xc3\xa0 la mat\xc3\xa8ria seca._NEWLINE_Al mateix temps que s'extreu tota l'aigua possible desapareixen de la mostra components org\xc3\xa0nics vol\xc3\xa0tils com amoni i alcohol."